kardosdrur/scandi-wiki huggingface dataset:
Perus Kommunistiske Parti

Perus Kommunistiske Parti (spansk: Partido Comunista del Peru), også kendt som Den Lysende Sti (spansk: Sendero Luminoso), er en maoistisk inspireret friheds- eller oprørsbevægelse, der var særlig aktiv i 1980'ernes og 1990'ernes Peru. Organisationen blev grundlagt af filosofiprofessoren Abimael Guzmán, som blev taget til fange i 1992. 

Den lysende Sti er fra flere sider blevet kritiseret for organisationens brutalitet, herunder overgreb mod bønder, fagforeningsfolk, politikere og mod civilbefolkningen generelt. Den lysende Sti anses af den peruvianske regering som en terrororganisation. Organisationen er på den amerikanske regerings liste over udenlandske terrororganisationer og på EU's tilsvarende liste over terrororganisationer.

Noter

Eksterne henvisninger 
 Interview with Chairman Gonzalo 
 The People's War in Perú Archive – Information about the Communist Party of Perú

Peru
Maoisme
Winnetka

Winnetka er en forstad, der ligger i det nordlige Chicago, Illinois.

I 1990 og 1992 blev dele af Alene hjemme og Alene hjemme 2: Glemt i New York optaget på 671 Lincoln Ave. i Chicagoforstaden.

Forstæder til Chicago
Byer i Illinois
Ole Ousen

Ole Ousen (født 28. august 1942 på Frederiksberg, død 4. april 2013) var en dansk guitarist.

Ole Ousen var søn af Knud Erik Ousen og Poula Jespersen. Han begyndte i sine teenageår at udforske musikken, da han fik en guitar til sin konfirmation. Det blev startskuddet til et professionelt musikerliv, der bl.a. omfattede samarbejde med John Mogensen, Jesper Thilo og Ib Glindemann.

Ousen slog i 1990'erne og 2000'erne sit navn fast ved sit samarbejde med Ørkenens Sønner: de fire skuespillere Niels Olsen, Henrik Koefoed, Søren Pilmark og Asger Reher. Ole Ousen hed der Oraklet, og han akkompagnerede deres vokaler på jazz-guitar.

Ole Ousen var ikke med i Varm luft i Canal Grande, Ørkenens Sønners 7. show, da han var alvorligt syg.

Ole Ousen dannede fra 1974 par med skuespilleren Kirsten Olesen. Parret blev gift den 21. juli 1997.

Noter

Eksterne henvisninger 
 
 Ørkenens Sønner 

Guitarister fra Danmark
Personer fra Frederiksberg
Tinna Gunnlaugsdóttir

Tinna Gunnlaugsdóttir (født 18. juni 1954, Island), er en islandsk skuespillerinde. Hun er gift med skuespilleren Egill Ólafsson og søster til filminstruktøren Hrafn Gunnlaugsson

Filmografi 
 1988 – Ravnens skygge
 1991 – Naturens barn

Eksterne henvisninger 
 
 Tinna Gunlaugsdóttir  

Skuespillere fra Island
Ogaden (klan)

Ogaden er den største underklan inden for den somaliske Darod-klan.
Ogaden-klanen lever i den sydvestlige del af Somalia, den østlige del af Etiopien, samt i det nordøstlige Kenya.
Ogaden er kendt for deres nomadetraditioner med et stærk oprindeligt somalisk sæt af værdier og normer. Ogaden-folk befinder sig primært i de største byer i det østlige Etiopien, såsom Kebri Dahar, Degehabur, Werder, Gode og Jijiga.

Folkeslag i Somalia
Folkeslag i Etiopien
Ogaden (område)

Ogaden er et omstridt område i det østlige Etiopien med grænser mod Somalia og udgør store dele af Afrikas Horn. Området er befolket af nomader af somalisk oprindelse.

Historie 
Området blev i 1977 invaderet af somaliske tropper, som erobrede omkring 90% af området, men blev drevet tilbage året efter af etiopiske tropper assisteret af Sovjetunionen med militære styrker.

Området blev koloniseret af Storbritannien som et protektorat fra sidste halvdel af 1800-tallet til det blev annekteret af Etiopien i mellemkrigstiden. Grænsen til Britisk Somaliland blev trukket op gennem en traktat i juni 1897.

I følge historikeren Bahru Zewde prøvede briterne at skille Ogaden fra Etiopien efter at de havde erobret Italiensk Østafrika, og således kunne lægge det til Britisk Somaliland og Italiensk Somaliland." Etiopien prøvede at få området og Eritrea tilbage efter krigen i 1945, men det lykkedes ikke før 1948. Briterne beholdt et lille område i nordøst, kaldet Haud og et område kaldet «Reserved Area», som strakte sig fra Haud til Fransk Somaliland (nutidens Djibouti). Briterne leverede ikke disse områder tilbage før 1954.

Der har siden slutningen af 1980'erne været guerilla-aktivitet mod de etiopiske myndigheder under ledelse af ONLF (Ogadens Nationale Frihedsfront).

Eksterne henvisninger 
Politisk side om Ogaden

Noter 

Etiopiens geografi
Kid Rock

Robert James Ritchie (født 17. januar 1971), bedre kendt under sit kunstnernavn Kid Rock, er en amerikansk multiinstrumentalist, musikproducer og skuespiller. Han er mest kendt for sin første kommercielle succes, studiealbummet Devil Without a Cause fra 1998, som solgte 13 millioner eksemplarer på verdensplan. Han har været nomineret til en Grammy Award fem gange, og har solgt 25 millioner album på verdensplan.

Han er født i Romeo, Michigan og var en rapper og hiphop performer med 5 udgivelser mellem 1990 og 1997, herunder en genudgivelse og en EP. Efter at have underskrevet en pladekontrakt med Atlantic Records i 1998 fik han en kommerciel succes i rap rock genren bag singlerne "Bawitdaba", "Cowboy" og "Only God Knows Why". Efter Devil Without a Causes succes, udgav han i 2000 The History of Rock, som er en samling af remixede og remastered versioner af sange fra tidligere album samt rock-singlen, "American Bad Ass".

Kid Rocks opfølgende album blev mere rock, country-og blues-orienterede, hvilket startede i 2001 med albummet Cocky. Hans samarbejde med Sheryl Crow på sangen "Picture" var hans første country-hit som lå nr. 4 på Hot 100. Efter albummene Kid Rock i 2003 og Live Trucker i 2006, udgav han i 2007 Rock n Roll Jesus. Albummet indeholder sangen "All Summer Long", som lå nr. 1 i otte lande i Europa og Australien.

I 2010 udgav han Born Free, som bød på den eponyme sang, der blev den politiske kampagne tema for Mitt Romney, der var den republikanske kandidat til præsidentvalget i 2012. Rock udgav Rebel Soul den 19. november 2012. "Lad os Ride", var en krigs hymne til det amerikanske militær, kortlagt lå nr. 105 på Billboard Charts og nr. 8 på rock-listerne. Albummet blev certificeret guld i april 2013.

Kid Rock var fra 2006 til 2008 gift med skuespilleren og modellen Pamela Anderson.

Diskografi

Album 
 Grits Sandwiches for Breakfast (1990)
 The Polyfuze Method (1993)
 Early Mornin' Stoned Pimp (1996)
 Devil Without a Cause (1998)
 The History of Rock (2000)
 Cocky (2001)
 Kid Rock (2003)
 Live Trucker (2006)
 Rock n Roll Jesus (2007)
 Born Free (2010)
 Rebel Soul (2012)

Referencer

Eksterne henvisninger 

 Den officielle hjemmeside til Kid Rock

Musikere fra USA
Sangere fra USA
Personer fra Michigan
Luftperspektiv

Luftperspektiv er et udtryk, der beskriver en bestemt måde at male ved at skabe dybdevirkning i maleriet ved at efterligne den atmosfæriske effekt, hvorunder genstande langt væk fra beskueren forekommer blegere og mere blå. Denne effekt forekommer på grund af støv og fugtpartikler i atmosfæren, der spreder det passerende lys i forskellige grader – de korte bølgelængder, dvs. blåt lys spredes mest, hvorimod lange bølgelængder, altså rødt lys, spredes mindst. Dette er grunden til at himlen er blå, og at fjerne genstande tilsyneladende ligger bag et slør af blåt.

Betegnelsen luftperspektiv blev opfundet af Leonardo da Vinci, men den samme form for perspektiv blev benyttet af antikke romerske malere. På Leonardo da Vincis tid havde mange italienske værker med en unaturlig blå baggrund, og luftperspektivet er blevet brugt mere diskret af de nordeuropæiske malere, da atmosfæren her er mere diset.

Se også 
 Perspektiv – Betydningsperspektiv

Eksterne henvisninger 

Perspektiv
Deskriptiv geometri
Heddalsvatnet

Heddalsvatnet er en sø som ligger i kommunerne Notodden og Sauherad i Vestfold og Telemark fylke i Norge. Den har et areal på 13,39 km² og en omkreds på 43 km; den ligger 16 m.o.h. Søens hovedtilløb er Tinnelva og Heddøla. Udløbet er elven Saua, der løber ned til Norsjø. Den sydligst del af Heddalsvatnet kaldes Bråfjorden. Systemet er en del af Skiensvassdraget og er gennem Norsjø-Skienkanalen forbundet med havet.

To sluser ved Skien har åbnet Heddalsvatnet for skibsfart. Kanalen åbnede i 1861 og gjorde senere Notodden til landets største indlandshavn. 

Søer i Vestfold og Telemark
Notodden
Sauherad
Trey Parker

Trey Parker (født 19. oktober 1969) er en amerikansk filmproducent og den ene af skaberne bag den kendte animerede tv-serie South Park. Han har skabt serien sammen med Matt Stone, og de to lægger selv stemmer til størstedelen af figurerne i showet.

Personligt liv
Parker blev født i Conifer, Colorado, som søn af forsikringsmedarbejderen Sharon og geologen Randolph "Randy" Parker, var et genert barn, der senere blev sendt i specialklasse. Han idoliserede Monty Python, som han begyndte at se på tv i tredje klasse og blev interesseret i animation, især på grund af Terry Gilliam. I sjette klasse skrev Parker en sketch med titlen The Dentist og fremførte den skolens talentshow. Han spillede tandlægen og fik en ven til at spille patienten. Sketchen involverede, hvad der kan gå galt hos en tandlæge; På grund af brugen af teaterblod blev Parkers forældre kaldt hen til skolen.

Noter

Eksterne henvisninger 

 

Filminstruktører fra USA
Manuskriptforfattere fra USA
Animatorer fra USA
Emmy-vindere
Personer fra Colorado
Tegnefilmsdubbere fra USA
South Park
Matt Stone

Matt Stone (født 26. maj 1971) er den ene af skaberne bag tv-serien South Park. Han har skabt serien sammen med Trey Parker.

Lægger stemme til følgende figurer i South Park:

 Kyle Broflovski og hans far Gerald
 Kenny McCormick og hans far Stuart
 Leopold "Butters" Stotch
 Jimbo Kern
 Terrance Henry Stoot (blot kaldet Terrance)
 Jesus
 Saddam Hussein
 Tweek Tweak
 Father Maxi (South Parks præst)
 John McCain

Eksterne henvisninger 

 

Manuskriptforfattere fra USA
Filmproducere fra USA
Filmskuespillere fra USA
Emmy-vindere
Personer fra Colorado
Personer fra Houston
Tegnefilmsdubbere fra USA
South Park
Mads Barner-Christensen

Mads Barner-Christensen, ofte kendt som Mads Christensen (født 11. januar 1965 i Svendborg) er en dansk forfatter, foredragsholder og tv-kommentator.

Mads Barner-Christensen er forfatter af blandt andet livsstilsbøger, hvor Den Store Blærerøv (1998) var hans første udgivelse gjorde ham landskendt. Han er tidligere officer ved den kongelige livgarde, og han har været ansat som moderedaktør på magasinet Euroman.

Derudover har Barner-Christensen i flere år deltaget som gæst i radioprogrammet Mads og Monopolet på DR P4.

Privat 
Han har været gift med Camilla Barner-Christensen, men parret blev skilt i marts 2020 efter Mads var Camilla utro, og nu bor han i en husbåd i Hellerup havn

Barner-Christensen er desuden stor bilentusiast, og er desuden glad for vandsport og både sejler og kitesurfer.

Kontroverser 

Mads Christensen modtog i 2018 kritik fra kvindelige meningsdannere for sine stribede strømper som han i samarbejde med JBS har produceret og solgt igennem Dansk Supermarked, med ytringer såsom "Hent mig en snaps", "Hold mund, der er bold" eller "Det klarer jeg skat, senere".

Christensen modtog vrede reaktioner på en klumme i Ekstra Bladet den 25. juli 2011, hvor han kritiserede ofrene for massakren på Utøya i Norge for ikke at have overmandet gerningsmanden Anders Behring Breivik, selvom flere personer havde forsøgt netop dette.

Bibliografi 
 Den Store Blærerøv (1998)
 Blærerøvens Guide til Moderne Etiquette (1999)
 SEX – Hvor svært Kan Det Være? (2000)
 Blærerøv og Bjerrehuus (2006) – skrevet sammen med Suzanne Bjerrehuus
 Blærerøven Vender Tilbage (2007)
 Blærerøven vender tilbage (igen, igen) (2012)
 Halvtreds Plus (2018)

Referencer

Eksterne henvisninger 
 

Debattører fra Danmark
Officerer fra Danmark
Danskere i 1900-tallet
Danskere i 2000-tallet
Faglitterære forfattere fra Danmark
Dansksprogede forfattere fra Danmark
Personer fra Svendborg
Ove Flindt Bjerg

Ove Flindt Bjerg (født 29. juli 1948 i Ålborg) er en dansk tidligere fodboldspiller og  fodboldtræner. 

Som spiller spillede Flindt Bjerg 18 landskampe for Danmark og scorede 1 mål. Han grundlagde sin karriere i AaB og spillede herefter for en række klubber i udlandet, bl.a. FC Wacker Innsbruck og Karlsruher SC.

Efter ophøret som professionel fodboldspiller blev Flindt Bjerg træner og sportschef i en række udenlandske klubber. Han fik sit sidste job som træner i 2007 for den norske klub Odd Grenland, der på daværende tidspunkt lå til nedrykning i Tippeligaen. Han var meget tæt på at redde klubben, men klubben rykkede ud af Tippeligaen i play-off. Flindt Bjergs kontrakt blev ikke forlænget, fordi klubben også ønskede, at han skulle være sportsdirektør, hvilket han afslog.

I 2008 blev Flindt Bjerg talentspejder for bundesligaklubben Borussia Mönchengladbach, hvor han hovedsageligt overvågede unge fodboldspillere fra Skandinavien 

Ove Flindt Bjerg er far til fodboldspilleren Christian Flindt Bjerg.

Klubber som spiller 
 Ungdom: Vejgaard
 19XX-1971: AaB
 1971-1975: FC Wacker Innsbruck
 1976-1978: Karlsruher SC
 1978-1979 : AaB
 1979-1980: San José Earthquakes
 1980: AaB
 1980-1983: SK Vöest Linz
 1983: Nørresundby Boldklub
 1984-1987: AaB

Klubber som træner 
 1995-1996: Urawa Red Diamonds
 1998-2000: Sportsschef i Tirol Innsbruck
 2000-2002: SW Casino Bregenz
 2002-2003: OBI Wörgl
 2003-2005: KÍ Klaksvík
 2007: Odd Grenland

Noter

Eksterne henvisninger 
 

Fodboldtrænere fra Danmark
Personer fra Aalborg
Lois Maxwell

Lois Maxwell (14. februar 1927 – 29. september 2007) var en canadisk skuespiller, der først og fremmest var kendt for rollen som Miss Moneypenny, som indgår i 14 af de første James Bond-film.

Hun var født som Lois Hooker i Kitchener, Ontario, og løb hjemmefra som 14-årig for at lade sig indrullere i den canadiske hær. Hun blev hurtigt en del af hærens underholdningskorps, og rejste i den sammenhæng rundt i Europa under anden verdenskrig for at underholde tropperne med musik og dans. Da korpset på et tidspunkt nåede London, blev det opdaget, at hun i virkeligheden var for ung til at være en del af hæren, og det resulterede i hendes hjemsendelse til Canada. Dette undgik hun dog ved at melde sig til en skuespilskole i London.

Som 20-årig drog hun til Hollywood, hvor hun hurtigt fik arbejde, og der gik ikke lang tid, før hun fik succes, da hun blandt andet blev nomineret til en Golden Globe-pris som årets nye navn for en rolle i That Hagen Girl, der også talte Shirley Temple og Ronald Reagan blandt sine medvirkende. Sidstnævnte spillede hun også sammen med i filmen Sengetid for Bonzo, men snart blev Maxwell træt af Hollywood, og hun bosatte sig i Rom i perioden 1950-55. Efter at have mødt Peter Marriott, som hun giftede sig med i 1957, bosatte hun sig med ham i London i 1957. Sidst i årtiet fik hun to børn, og i øvrigt begyndte hun nu at indspille film og tv-serier i Storbritannien og Canada. Hun optrådte som gæst i Helgenen og De uheldige helte med Roger Moore, men mere vigtigt for karrieren var det, at hun fik rollen som Miss Moneypenny i den første James Bond-film, Agent 007: Mission drab i 1962.

I 1973 døde hendes mand, der havde været syg i flere år, og Maxwell vendte hjem til Toronto. Hun gik nu ind i forretningsverdenen, hvor hun koncentrerede sig om tekstilindustrien. Hun skrev også en klumme i en lokal avis under pseudonymet Miss Moneypenny. I 1994 bosatte hun sig endnu en gang i England, hvor hun trak sig tilbage til en landsby, hvor hun kunne være i nærheden af sin datter. Hun blev diagnosticeret med kræft i 2001, og flyttede i den forbindelse til Fremantle, Australien, hvor hendes søn havde bosat sig. Her kæmpede hun med kræften i mange år, inden hun døde i 2007.

Eksterne henvisninger 

 

Skuespillere fra Canada
Varbjerg

Varbjerg kan hentyde til flere emner:

 Varbjerg (Brenderup Sogn) – en bebyggelse i Brenderup Sogn
 Varberg – en by i Halland, som i den danske tid hed Varbjerg
Bakkestjerne (Conyza)

Bakkestjerne (Conyza) er en lille slægt med ca. 6 arter, der er udskilt af slægten Bakkestjerne (Erigeron). De er udbredt i Østasien og Nordamerika, men flere af arterne er naturaliseret og optræder som et plagsomt ukrudt. Det er enårige urter, stauder eller (sjældent) buske med en opret, stiv vækst. Stænglerne er hårløse og forgrenede mod toppen, og bladene er spredtstillede. De små kurveblomster er næsten farveløse, men sidder samlet i endestillede toppe. Her omtales kun den ene art, som er blevet et ukrudt i Danmark.

 Canadisk Bakkestjerne (Conyza canadensis)

Kurvblomst-familien
Epilepsihospitalet

Epilepsihospitalet er landsdækkende og en del af den selvejende institution Filadelfia i Dianalund og Danmarks eneste specialhospital med speciale i epilepsi og andre beslægtede neurologiske lidelser samt rehabillitering af  mennesker med erhvervet hjerneskade. Epilepsihospitalet anvender en helhedsorienteret tilgang til behandlingen i form af en metode kaldet "Comprehensive Epilepsy Care".

Epilepsihospitalet foretager både ambulant behandling og behandling ved indlæggelse på hospitalet.
Udover den medicinske behandling af epilepsi varetager Epilepsihospitalet udredning og opfølgning af patienter til epilepsikirurgi, behandling med nervus vagus stimulator og ketogen diætbehandling.

Epilepsipatienter kan via det frie sygehusvalg henvises til Epilepsihospitalet fra hele landet.

Hospitalet har egen forskningsenhed og deler professorater med Rigshospitalet, Københavns Universitet, Syddansk Universitet og Aarhus Universitet
Der er ligeledes tilknyttet ph.d.-studerende fra landets universiteter.

Eksterne henvisninger 
 Epilepsihospitalets hjemmeside 

Privathospitaler i Danmark
Dianalund
Etableret i 1897
Huntington (West Virginia)

Huntington er en by i den amerikanske delstat West Virginia. Byen har  indbyggere og er administrativt centrum i det amerikanske county Cabell County.

Personer fra Huntington

 Thomas Massie (1971-), politiker i USAs kongress
 Justice M. Chambers
 Robert E. Femoyer
 Evan Jenkins, politiker i U.S. Congress

Referencer

Eksterne henvisninger 

 Huntingtons hjemmeside (engelsk)

Byer i West Virginia
Adam Sandler

Adam Richard Sandler (født 9. september 1966) er en amerikansk skuespiller, komiker, musiker, manuskriptforfatter og filmproducent. Han fik sit gennembrud på tv i Saturday Night Live og er siden blevet en af de mest succesfulde, amerikanske komedieskuespillere.

Liv og karriere

Opvækst 
Sandler blev født i Brooklyn, New York, som søn af Judy, en skolesygeplejerske, og Stanley Sandler, en elektronikingeniør. Han er af jødisk oprindelse. Hans familie flyttede til Manchester, da han var 5. Der gik han på Manchester Central High School. Han opdagede, at han havde et naturligt talent for, at få folk til at grine, og han udnyttede sit talent, mens han gik på New York University, hvor han ofte optrådte i klubber. Han graduerede med en bachelorgrad i fin kunst i 1991 og var også medlem af Tau Epsilon Phi gruppen. Senere i hans karriere, tog Sandler nogle af sine tidligere barndomsminder med i sine komikshows og film. Sangen "Lunchlady Land" er dedikeret til Silvia, frokostdamen hos Hayden Dining Hall på New York University. I filmen Click tager Sandler til Lake Winnipesaukee, en sø, han engang havde været på sommerlejr ved.

Karriere 
Fra midten og op gennem 1980'erne spillede Sandler Theo Huxtables ven, Smitty, i TV-serien The Cosby Show (1987–1988). Han optrådte på MTVs gameshow, Remote Control.

Filmografi

Film

Tv-serier

Instrueret

Referencer

Eksterne henvisninger 

 
 

Skuespillere fra New York
Personer fra New York
Jøder fra USA
Modtagere af Golden Raspberry Awards
Ogaden

Ogaden har flere betydninger: 

 Ogadenørkenen – en ørken på grænsen mellem Somalia og Etiopien
 Ogaden (klan) – en somalisk klan
 Ogaden (område) – et område i Etiopien
Timothy Olyphant

Timothy David Olyphant (født den 20. maj 1968 på Honolulu, Hawaii, USA) er amerikansk skuespiller. I 1986 tog han eksamen på Fred C. Beyer High School i Californien, USA og tog senere en akademisk uddannelse på Universitetet. Han har medvirket i film som Die Hard 4.0, A Man Apart, Scream 2 og spillet lejemorderen Agent 47 i filmatiseringen fra 2007 af det danske computerspil Hitman. Han havde også hovedrollen i tv-serien Deadwood, hvor han spillede Seth Bullock.

Filmografi

Eksterne henvisninger 

 

Personer fra Honolulu 
Skuespillere fra USA
Tv-producere fra USA
Renault J7T

J7T var en benzinmotor, som blev brugt af Renault, og som fandtes i en version med 8 eller 12 ventiler.

Motoren blev anvendt i Renault 21, 25, Safrane, Espace, Trafic og Master.

Nedenfor er anført specifikationerne for versionerne med 107 og 137 hk. Specifikationerne for versionen med 90 hk kendes ikke.

Specifikationer 

Bilmotorer
Fødedygtige alder

Den fødedygtige alder (også fertile alder og frugtbare alder) betegner det aldersvindue hvori kvinder normalt antages at kunne blive naturligt gravide. Det er et rent biologisk begreb og medtager ikke sociologiske eller økonomiske parametre. Den fødedygtige alder starter ved første menstruation og afslutter ved menopause. Både start og sluttidspunktet varierer fra kvinde til kvinde.

Danmarks Statistik definerer den fødedygtige alder som mellem 15 og 49 år, andre bruger 15-45 år.

Biologiske forudsætninger 

Den gennemsnitlige alder for første menstruation i Danmark er ved 12,5 år. Kvinders frugtbarhed topper i de første år af tyverne og vil begynde at dale fra omkring sidste halve af tyverne og vil tage et markant fald i perioden 31-35 år og statistisk set næsten ophører ved omkring 45 år. Fra 25 år til 35 vil den kvindelige frugtbarhed i gennemsnit være faldet til det halve, og fra 35 til 40 vil den halveres igen, så en 40 årige kvinde gennemsnitlig set kun er 1/4 så frugtbar som en 25 årig. Det største fald af frugtbarheden i et enkelt år sker statistisk set ved år 35. Med alderen vil også risikoen for spontan abort, kromosomfejl og fødselskomplikationer stige.

Fødselsfordelingen 

For en vurdering af afgrænsningen af alderen for fødedygtig alder gives en oversigt over antal fødsler inden for ægteskab i % af antallet af gifte kvinder for femåret 1906-1910 fordelt på femårige aldersklasser:

Tabellen viser, at børnefødslerne aftager med kvindens alder. Desuden ses, at jo tættere bebyggelse desto færre børn fødes.

Yderligheder 

Den tidligst dokumenterede graviditet er den peruanske pige Lina Medina som blev gravid allerede som 4-årig (og fødte sit barn som 5-årig), den ældste dokumenterede, naturlige graviditet er den britiske kvinde Dawn Brooke fra Guernsey, der blev gravid som 59-årig. Så teoretisk set kan den maksimale fødedygtige alder siges at være fra 4-59 år, men for langt hovedparten af kvinder vil den ligge fra omkring 13-14 til 42-44. Den yngste danske mor de sidste 30 år var 12 år ved barnets fødsel. Der har været to sådanne sager i Danmark i nyere tid (1976 & 1997). Ved en tredje sag fra 2008 var moderen 12 ved barnets undfangelse.

Den ældste mor i Danmark var 61 år ved barnets fødsel (2007).

Rygning og fedme kan skære flere år af en kvindes fødedygtige alder.

Ekstern henvisning 

 Salmonsens konversationsleksikon (2. udgave, 1929): Fødselsstatistik

Noter 

Graviditet
Demografiske begreber
Viken (Skåne)

Viken er et fiskerleje på Kullen i Höganäs kommun, Skåne län, Sverige. Fiskerlejet har  indbyggere og er i dag et populært turistmål, også for danske turister. Vikens havn blev udbygget i 2006.

Historie 
Viken har sin oprindelse i middelalderen, da der fandtes en by med kapel på stedet. I 1615 havde lejet sejlads på København og Skagen.

Omkring år 1700 fandtes der ca 60 familier i Viken. Pesten i 1710-erne ramte byen hårdt og omtrent en tredjedel af befolkningen døde. Fra 1800-tallet og frem udvikledes Viken til en søfartslokalitet med store sejlskibe, der sejlede på verdenshavene. I moderne tid er erhvervslivet aftaget, selv om fiskeriet spiller en vis rolle. Ellers trafikeres havnen mest af lystfartøjer.

Viken er en kirkeby i Vikens socken og indgik efter kommunalreformen 1862 i Vikens landskommun. Den 7. oktober 1921 oprettedes Vikens municipalsamhälle. Landskommunen og bebyggelsen indlemmedes 1952 i Väsby landskommun. og municipalsamhället opløstes den 31. december 1964. Bebyggelsen indgår siden 1971 i Höganäs kommun.

Billeder

Referencer

Litteratur 
 Ole Mortensøn: Renæssancens fartøjer - sejlads og søfart i Danmark 1550-1650; Rudkøbing 1995;

Eksterne henvisinger 

 Vikens Kultur-och Byaförening  
 Flybillede af Viken 

Byer i Höganäs kommun
Seværdigheder i Skåne län